recursal/SuperWikiNEXT-32B huggingface dataset:
**வடசேரி கிறிஸ்டோபர் பேருந்து நிலையம்** என்பது கன்னியாகுமரி மாவட்டத்தின் முக்கியமான புறநகர் பேருந்து நிலையமாகும். இப்பேருந்து நிலையம் நாகர்கோவில் நகராட்சியின் கட்டுபாட்டில் உள்ளது.

சேவைகள்
-------

தமிழ்நாட்டின் பெரும்பாலான மாவட்டங்களுக்கும், கேரளா மற்றும் கர்நாடகா மாநிலங்களின் சில பகுதிகளுக்கும் இப்பேருந்து நிலையத்திலிருந்து பேருந்துகள் இயக்கப் படுகின்றன. கன்னியாகுமரி மாவட்டத்தின் சில பகுதிகளுக்கும் நகர மற்றும் புறநகர் பேருந்து சேவைகள் இப்பேருந்து நிலையத்திலிருந்து பேருந்துகள் இயக்கப் படுகின்றன.

### முக்கிய வழிதடங்கள்

திருநெல்வேலி, மதுரை, திருச்செந்தூர், திருவனந்தபுரம், சென்னை, ஊட்டி, வேளாங்கண்ணி, வேலூர், பெங்களூர், புதுச்சேரி, திருப்பூர், கோயம்புத்தூர், திண்டுக்கல், இராமேஸ்வரம், திருச்சி, தஞ்சாவூர்

வசதிகள்
-------

1. **இணைய முன்பதிவு மையம்** தமிழ்நாடு அரசு பேருந்துகளுக்கு முன்பதிவு செய்ய முன்பதிவு மையம், தமிழ்நாடு அரசு விரைவுப் போக்குவரத்துக் கழகத்தால் அமைக்கப்பட்டு பயணிகளுக்கு முன்பதிவு செய்து கொடுக்கப்படுகிறது.
2. **கட்டண கழிப்பறை**
3. **இருசக்கர வாகனங்கள் பாதுகாப்பு மையம்**

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-06-16 அன்று மூலம் பரணிடப்பட்டது. 2017-01-06 அன்று பார்க்கப்பட்டது.
**வடசேரி புண்ணிய கோடீஸ்வரசுவாமி கோயில்** தமிழ்நாட்டில் தஞ்சாவூர் மாவட்டம், வடசேரி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் புண்ணியகோடீஸ்வரர், புவனேஸ்வரி அம்மன் சன்னதிகளும், விநாயகர், சுப்ரமணியர், சண்டிகேஸ்வரர், தெட்சிணாமூர்த்தி, கஜலெட்சுமி உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. [[தை மாதம்]] தைப்பூசம், முத்துப்பல்லக்கு, 1 முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சைதி பாடல்கள்** என்பது இந்து நாட்காட்டியின் முதல் மாதமான சைத்ராவை வரவேற்கும் விதமாக இந்திய துணைக்கண்டத்திலிருந்து தோன்றிய பாரம்பரிய மற்றும் பொதுவான இசை வடிவத்தையும் கலந்த கலவையில் பாடப்படும் பாடல்கள் ஆகும். இந்த பாடல்கள் ஆங்கில மார்ச்/ஏப்ரல் மாதத்தில் ஸ்ரீ ராம நவமியின் போது வழங்கப்படுகின்றன. இது இந்துஸ்தானி பாரம்பரிய இசையின் வடிவத்தின் கீழ் வருகிறது. பாடல்களில் பொதுவாக ராம என்ற பெயர் இருக்கும்.மேலும் பாடல்-உரையில் உள்ள **நயிகா** அல்லது பெண் கதாநாயகி தனது காதலனை சந்திக்க நினைவூட்டும் வகையிலும், புதிய பூக்கள் மற்றும் பழங்களின் தோற்றத்தை பற்றியும் அடிக்கடி விவரிக்கின்றன.

இது பாடலின் ஒரு பகுதியாக இருக்கவேண்டிய அவசியமில்லை, ஆனால் ஒரு நிறுத்தற்குறியாகவோ, ஆச்சரிய குறியாகவோ அல்லது எளிமையான உச்சரிப்பு சுவைக்காகவோ பயன்படுத்தப்படுகிறது. ராம நவமி அல்லது சைத்ரா மாதத்தின் ஒன்பதாம் நாளில் ராமர் பிறந்ததால் இந்தச் சொல் சேர்ப்பு உள்ளது என்றும் கருதலாம்.

இது கசாரி, ஹோரி மற்றும் சவானி போன்ற காலநிலைகளின் போது பாடப்படும் பாடல்களின் வரிசையில் வருகிறது, மேலும் இது பாரம்பரியமாக உத்தரபிரதேசத்தின் பெரும்பாலான கிராமங்கள் மற்றும் பனாரஸ், மிர்சாபூர், மதுரா மற்றும் அலகாபாத் போன்ற நகரங்களில் பாடப்படுகிறது: மட்டுமல்லாமல் பீகாரின் போஜ்பூர் பகுதிகளில் கூட பாடப்படுகிறது. சைதியின் பிரபலமான பாடகிகளில் கிரிஜா தேவியும் ஒருவர்.

மேற்கோள்கள்
-----------

1. ↑  "Thumri queen mesmarises music lovers". *தி டைம்ஸ் ஆஃப் இந்தியா*. Archived from the original on 2013-11-10. .
2. ↑  "Documentary Rajan Sajan". *தி டைம்ஸ் ஆஃப் இந்தியா*. Archived from the original on 2012-07-15. .
3. ↑  "Life on his own terms". *தி இந்து*. Archived from the original on 26 ஜனவரி 2013. .
தன்சானியாவிலுள்ள தாங்கா வானூர்தி நிலையம்
மும்பை வானூர்தி நிலையம் உள்நாட்டு புறப்பாட்டு முனையம் 1C (4)
ஆத்திரேலியாவின் மெல்பேர்ண் நகரிலுள்ள மூராபென் வானூர்தி நிலையம்
**உள்நாட்டு வானூர்தி நிலையம்** ஒரு நாட்டின் எல்லைகளுகளுக்குள் இயங்கும் பறப்புக்களை மேலாளும் வானூர்தி நிலையம் ஆகும். உள்நாட்டு வானூர்தி நிலையங்களில் சுங்கச்சோதனையும் குடிவரவு வசதிகளும் இராது. இவை வெளிநாடுகளிலிருந்து வருகின்ற அல்லது செல்கின்ற பறப்புக்களை மேலாண்மை செய்ய இயலாது.

பெரும்பாலும் இந்த வானூர்தி நிலையங்களில் ஓடு பாதை சிறியதாக இருக்கும். இவற்றால் குறைந்த தொலைவு அல்லது இடைப்பட்டத் தொலைவு வரை இயக்கப்படும் வானூர்திகளையே கையாளவியலும். தற்போது விரிவான பாதுகாப்புச் சோதனை அமைப்புகள் நிறுவப்பட்டாலும் நெடுங்காலத்திற்கு இவை பன்னாட்டு வானூர்தி நிலையங்களில் மட்டுமே இருந்து வந்தன.

கனடாவிலும் ஐக்கிய அமெரிக்க நாட்டிலும் பெரும்பாலான நகராட்சி வானூர்தி நிலையங்கள் இவ்வகையானவை. கனடாவின் பன்னாட்டு வானூர்தி நிலையங்களில், கனடாவிற்குள் இயங்கும் பறப்புக்களை கையாள தன உள்நாட்டு முனையங்கள் உள்ளன.

தவிரவும் சில வானூர்தி நிலையங்கள் *பன்னாட்டு வானூர்தி நிலையங்கள்*என பெயரிடப்பட்டிருந்தாலும் முதன்மையாக அங்கு உள்நாட்டு பறப்புகளே இயக்கப்படும்; மிகக் குறைந்த அளவில் வெளிநாட்டுப் பறப்புகள் கையாளப்படலாம்.

ஐக்கிய இராச்சியத்தில், விக் வானூர்தி நிலையத்தை ஓர் எடுத்துக்காட்டாகக் கூறலாம்; இங்கிருந்து இசுக்காட்லாந்தின் வானூர்தி நிலையங்களுக்கு அடிக்கடி பறப்புகள் உள்ளன.

சில சிறிய நாடுகளில் உள்நாட்டுப் பறப்புகள் இயக்குமளவில் நிலப்பரப்பு இருக்காது. இவற்றிற்கு எடுத்துக்காட்டுகளாக பெல்ஜியம், ஆங்காங், குவைத், மக்காவு, சிங்கப்பூர், மற்றும் ஐக்கிய அரபு அமீரகம் ஆகியவற்றைக் கூறலாம்.
***சைட்டல்லா கோரிடா (Psytalla horrida)*** என்பது *சைட்டல்லா* பேரினத்தினைச் சார்ந்த கொலைகார பூச்சிகளுள் ஓர் சிற்றினமாகும். இது பொதுவாகக் கொடூர இராச கொலைகார பூச்சி அல்லது பெரும் முள் கொலைகாரப் பூச்சி என அழைக்கப்படுகிறது. 

டோகோ, ஏற்றப்பட்ட மாதிரி

பரவல்
-----

இச்சிற்றினம் வெப்பமண்டல மேற்கு ஆப்பிரிக்காவில் டோகோ முதல் கேமரூன் வரை காணப்படுகிறது .

விளக்கம்
--------

*சைட்டல்லா கோரிடா*வின் உடல் நீளம் 3 முதல் 4.5 சென்டிமீட்டர் வரை உள்ளது. உலகின் காணப்படும் கொலைகாரப் பூச்சிகளில் மிகப்பெரிது இதுவாகும். பெரிய தலை, குறிகிய கழுத்து, கடினமான கண்டங்களுடன் கூடிய வாயுறுப்புகளையுடையது. உணர்கொம்பு நீளமனது, மெல்லியது. கருமை நிற உடலினை கொண்டது. மார்புபகுதியில் கிரீடம் போன்ற இரு முட்கள் காணப்படுகின்றன. அடிவயிற்றின் விளிம்பில் சிவப்பு மற்றும் கருப்பு எச்சரிக்கை வண்ணங்களைக் கொண்டுள்ளன (லேட்டோடெர்கைட்டுகள்). கெமெலிட்ராவில் எனப்படும் முன் இறக்கையில் சிவப்பு வண்ண அடையாளங்கள் உள்ளன. கால்கள் நீளமாக உள்ளன. சிவப்பு மற்றும் கருப்பு தொடையும், முற்றிலும் சிவப்பு நிற கீழ்க்கால் உள்ளெலும்பு காணப்படும். இந்த இனத்தில் பால் ஈருமை வெளிப்படுகிறது. பெண் பூச்சியின் அடிவயிற்று மென்மையாகவும், ஆணில் அடிவயிற்றில் வட்ட புறவளர்ச்சி காணப்படும்.

உயிரியல் மற்றும் நடத்தை
-----------------------

இனச்சேர்க்கைக்குச் சில வாரங்களுக்குப் பிறகு பெண்கள் முட்டையிடுகின்றன. நான்கு முதல் ஆறு வாரங்கள் வரை அடைகாத்தல் நடைபெறும். முட்டையிலிருந்து வெளிவரும் இளம் பூச்சிகள் ஐந்து மில்லிமீட்டர் நீளமுடையன. இவற்றின் மார்பகமும் வயிற்றுப்பகுதியும் சிவப்பாகவும், கால்கள் மஞ்சளாகவும் உள்ளன. சில நாட்களில் மார்புப்பகுதி கருமை நிறமாக மாறும். இந்த வளர்ச்சியானது ஆறு முதல் எட்டு மாதங்கள் வரை நீடிக்கும். இளம் உயிரி ஆறு முறை தோலுரித்து முதிர்ந்த உயிரியாக மாறும். முதிர்ந்த உயிரி சராசரியாக ஒன்று முதல் இரண்டு ஆண்டுகள் வரை உயிர்வாழும். 

இவை பகலில் மரத்திலோ அல்லது இறந்த மரங்களிலோ மறைந்திருந்து, இரவில் வெளியே வரும். இரையை உண்பதற்காக, இப்பூச்சிகள் தங்களது கடுமையான தலைகூர்நீட்சி மூலம் இரையினுள் விசத்தினைச் செலுத்தி கொல்லுகின்றன. மேலும் இவை தீங்கு விளைவிக்கும் ஓர் வகையான திரவத்தைத் தெளிக்கலாம்.

மேற்கோள்கள்
-----------

1. ↑  Biolib
2. ↑  Jenaro Maldonado Capriles (1990) - Catalogue of the Reduviidae of the World - Caribbean Journal of Science, University of Puerto Rico
3. 1 2 3  Arthropodus - Fiche d’élevage des punaises assassines des genres Platymeris et Psytalla (Réduves africaines, Reduviidae)

வெளி இணைப்புகள்
---------------

* ரோச் கிராசிங்
* பிளிக்கர்
* கேலரி-பூச்சி

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27963744
* GBIF: 8833702
* iNaturalist: 803485
* ITIS: 1073838
* என்.சி.பி.ஐ: 1628638

 |
சைதாப்பேட்டை குருலிங்க சாமிகள் ஜீவசமாதி கோயில்
**குருலிங்க சுவாமிகள் கோயில்** என்பது சென்னை மாவட்டம் சைதாப்பேட்டையில் அமைந்துள்ள சித்தர் சமாதிக் கோயிலாகும்.  இக்கோயில் காரணீசுவரர் கோயில் தெருவில் அமைந்துள்ளது. குருலிங்க சாமிகளின் பிறப்பு, பெற்றோர் பற்றிய தகவல்கள் கிடைக்கப் பெறவில்லை. 

குருலிங்க சாமிகள் சிவத்தலங்களுக்கு சென்று தரிசனம் செய்வதை வழக்கமாக கொண்டிருந்தார். அவ்வாறு யாத்திரையாக செல்லும் வழியில் காரணீசுவரரை தரிசிக்க சைதாப்பேட்டை வந்தார். அக்கோயிலின் அழகும், அமையும் குருலிங்க சுவாமிகளை சைதாப்பேட்டையிலேயே தங்கும் படி வைத்துவிட்டது.

சாமிகளை தரிசிக்க சில பக்தர்கள் வந்தார்கள். அவர்களுக்கு தன்னுடைய இடது கையில் உதித்த லிங்கத்தினை குருலிங்கர் தந்தார். அதனால் குருலிங்கரை சித்தர் என மக்கள் அறிந்து கொண்டார்கள். குருலிங்கருக்கு தனி பக்தர் கூட்டம் உருவானது. 

சைதைப்பகுதியிலேயே ஜீவசமாதி அடைய இடம் தேடினார். ஒரு செல்வந்தரின் இடத்தினை ஜீவசமாதிக்கு தர கோரினார். ஆனால் முதலில் மறுத்த செல்வந்தர் குருலிங்கரின் திருவருளால் இடத்தினை தந்தார். காரணீசுவரர் கோயில் அமைந்துள்ள தெருவிலேயே குருலிங்க சாமிகள் கிபி 1887ம் வருடம் ஜீவ சமாதி அடைந்தார்.

ஆதாரங்கள்
---------

1. 1 2 3 4 5  குருலிங்க சாமிகள் சைதாப்பேட்டை - தினமலர் கோயில்கள்
**எஸ். பீட்டர் அல்போன்ஸ்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1991 தேர்தல்களில் தென்காசி தொகுதியில் இருந்து இந்திய தேசிய காங்கிரஸ் கட்சியின் வேட்பாளராக இரண்டு முறை தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

1996 சட்டமன்றத் தேர்தலில் இந்திய தேசிய காங்கிரசின் தேசியத் தலைவர் பி. வி. நரசிம்ம ராவ் அதிமுகவுடன் கூட்டணி அமைக்க முடிவு செய்தார். ஆனால் தமிழக காங்கிரசின் உறுப்பினர்கள் மற்றும் தலைவர்களில் பெரும்பாலானோர் இதனை எதிர்த்தனர். ஜி. கே. மூப்பனார் தலைமையில் பிரிந்து சென்று "தமிழ் மாநில காங்கிரசு" என்ற பெயரில் புதிய கட்சி தொடங்கினார். அவருடன் இவரும் இந்திய தேசிய காங்கிரசில் இருந்து வெளியேறினார்.

மாநிலங்களவை உறுப்பினராக
-----------------------

04/03/1996 முதல் 09/09/1997 வரை இந்திய தேசிய காங்கிரஸ் கட்சி சார்பாகவும், 10/10/1997 முதல் 02/04/2002 வரை தமிழ் மாநில காங்கிரஸ் கட்சி சார்பிலும் மாநிலங்களவை உறுப்பினராக பணியாற்றினார்.

சட்ட மன்ற உறுப்பினராக
---------------------

2006 சட்டமன்ற தேர்தலில் கடையநல்லூர் தொகுதியில் இருந்து இந்திய தேசிய காங்கிரஸ் கட்சியின் வேட்பாளராக மீண்டும் தமிழ்நாடு சட்டசபைக்குத் தேர்ந்தெடுக்கப்பட்டார்.

காங்கிரஸில் இருந்து ஜி. கே. மூப்பனார் பிரிந்தபோது அவரது தமிழ் மாநில காங்கிரஸில் பீட்டர் அல்போன்ஸ் இணைந்து பணியாற்றினார். அப்போது மூப்பனாரின் வலதுகரமாக செயல்பட்டவர். மூப்பனாரின் இறப்புக்குப்பின் அவரது மகன் ஜி.கே. வாசனுடன் இணைந்து பணியாற்றினார். கடந்த 2016-ஆம் ஆண்டு நடந்த சட்டமன்ற தேர்தலில் யாருடன் கூட்டணி என்பதில் ஜி.கே.வாசன் உறுதியான முடிவை எடுக்கத் தவறியதால் பீட்டர் அல்போன்ஸ் மீண்டும் இந்திய தேசிய காங்கிரஸ் கட்சிக்கே வந்துவிட்டார்.

தேர்தலில் போட்டியிட்ட ஆண்டுகள்
------------------------------

| ஆண்டு | கட்சி | தொகுதி | முடிவு |
| --- | --- | --- | --- |
| 1989 | காங்கிரசு | தென்காசி | வெற்றி |
| 1991 | காங்கிரசு | தென்காசி | வெற்றி |
| 2006 | காங்கிரசு | கடையநல்லூர் | வெற்றி |

மேற்கோள்கள்
-----------

1. ↑  1989 Tamil Nadu Election Results, Election Commission of India
2. ↑  "1991 Tamil Nadu Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2017-06-30 அன்று பார்க்கப்பட்டது.
3. ↑  "2006 Tamil Nadu Election Results, Election Commission of India" (PDF). 2018-06-13 அன்று மூலம் (PDF) பரணிடப்பட்டது. 2017-06-30 அன்று பார்க்கப்பட்டது.
4. ↑  இணையதளத்தில் 24 Dec 2018
[*தொடர்பிழந்த இணைப்பு*]
உள் ஆசிய வரைபடம் - இந்தியானா பல்கலைக்கழகம், ஐக்கிய அமெரிக்கா.உள் ஆசிய வரைபடம் - டொராண்டோ பல்கலைக்கழகம், கனடா.
**உள் ஆசியா** என்பது ஆசியாவின் வடக்கு மற்றும் நிலம்சூழ் பகுதிகளை குறிப்பதாகும். இதனுள் வட ஆசியா, மத்திய ஆசியா மற்றும் கிழக்கு ஆசியா ஆகியவை அடங்கும். மேற்கு சீனா, வடகிழக்கு சீனா மற்றும் உருசிய சைபீரியா ஆகியவையும் இதனுள் வருகின்றன. 'மத்திய ஆசியா'வின் வரையறைக்குள் உள் ஆசியா பொருந்துகிறது. பெரும்பாலும் வரலாற்றுப் பகுதிகளே இவ்வாறு பொருந்துகின்றன. ஆனால் உள் ஆசியா எனக் குறிப்பிடப்படும் மஞ்சூரியா போன்ற சில பகுதிகள் எந்த வரையிலும் மத்திய ஆசியாவிற்குள் வருவதில்லை. முன்னாள் சின் அரசமரபின் உண்மையான சீனாவின் மேற்கு மற்றும் வடக்கு எல்லைகள் என உள் ஆசியாவை குறிப்பிடலாம். உண்மையான கிழக்காசியாவானது உள் ஆசியாவின் எல்லைகளாக அமைகிறது. உண்மையான கிழக்கு ஆசியாவில் சீனா, ஜப்பான் மற்றும் கொரியா ஆகிய நாடுகள் அடங்குகின்றன.

உள் ஆசியா என்பது வெவ்வேறு காலங்களில் வெவ்வேறு வாறாக புரிந்து கொள்ளப்பட்டுள்ளது. சில நேரங்களில் உண்மையான சீனா என்ற பதத்துக்கு எதிர்பதமாக விளங்குகிறது. உண்மையான சீனா என்பது ஆன் சீன மக்களை பெரும்பான்மையாக கொண்ட சீனாவின் உண்மையான மாகாணங்களை குறிக்கிறது. 1800ல் உள் ஆசியா என்பது நான்கு முக்கிய பகுதிகளை தன்னகத்தே கொண்டிருந்தது. அவை மஞ்சூரியா (நவீன வடகிழக்கு சீனா மற்றும் வெளி மஞ்சூரியா), மங்கோலியா (உள் மற்றும் வெளி), சிஞ்சியாங் (கிழக்கு துருக்கிஸ்தான்), மற்றும் திபெத். சீனாவின் சிங் அரசமரபால் இப்பகுதிகள் அப்போதுதான் வெல்லப்பட்டிருந்தன. சிங் ஆட்சியில் பெரும்பாலான நேரங்களின்போது பழைய சீன மாகாணங்களில் இருந்து வேறுபட்ட நிர்வாக அமைப்புகளை கொண்டு இப்பகுதிகள் ஆளப்பட்டன. சிங் அரசாங்கத்தின் ஒரு பிரிவான லிபான் யுவான், சிங் பேரரசின் உள் ஆசிய பகுதிகளை மேற்பார்வையில் வைத்திருந்தது.

மற்றுமொரு உள் ஆசிய வரைபடம் - மங்கோலிய பகுதிகள்

### உசாத்துணை

1. ↑  Bulag, Uradyn E. (October 2005). "Where is East Asia?: Central Asian and Inner Asian Perspectives on Regionalism". Japan Focus.
2. ↑  The Cambridge History of China: Volume 10, Part 1, by John K. Fairbank, p37
**எஸ். பி. சத்தியபாமா** மலேசியா தமிழ் எழுத்தாளர்களுள் ஒருவராவார். 'எஸ். பி. பாமா' எனும் புனைப்பெயரால் எழுத்துத்துறையில் நன்கறியப்பட்ட இவர் வானொலி, தொலைக்காட்சி செய்தி வாசிப்பாளர், அறிவிப்பாளர் போன்ற பணிகளில் ஈடுபட்டுள்ளார்.

எழுத்துத் துறை ஈடுபாடு
----------------------

1980 முதல் மலேசியா தமிழ் இலக்கியத்துறையில் ஈடுபட்டு வருகின்ற இவர் சிறுகதைகள், கட்டுரைகள், திறனாய்வு, வானொலி நாடகங்கள், தொடர் நாடகங்கள், வானொலிக் கட்டுரைகள் போன்றவற்றை எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன.

வானொலி மற்றும் தொலைக்காட்சித்துறை
---------------------------------

"விக்கிரம் கண்ட விசித்திர வழக்குகள்", "தான் என்ற சிறை" போன்ற வானொலித் தொடர் நாடகங்கள் ஒலிநாடாக்களாக வெளியிடப்பட்டுள்ளதுடன், "ஓடும் மேகங்கள்", "வேண்டும் உந்தன் உறவு" ஆகிய நாடகங்களை மலேசியத் தொலைக்காட்சியில் எழுதி இயக்கியும் உள்ள இவர் மலேசியத் தொலைக்காட்சியில் செய்தி வாசிப்பாளர் என்பதும் குறிப்பிடத்தக்கது.

பரிசுகளும் விருதுகளும்
----------------------

* மலேசியத் தமிழ் எழுத்தாளர் சங்கத்தின் சிறுகதைக்கான மாதாந்திர பவுன் பரிசு (2003)
* மலேசிய பாரதிதாசன் குழுவினரின் எழுத்தாளர் தினத்தில் சிறப்பு பரிசு(2002)
* தமிழ் நேசனின் மூன்று மாதங்களுக்கு ஒரு முறையான சிறுகதைகள் தேர்வில் இரண்டாம் பரிசு (2003)

உசாத்துணை
---------

* மலேசியத் தமிழ் எழுத்துலகம் தளத்தில் எஸ். பி. சத்தியபாமா பக்கம்
[*தொடர்பிழந்த இணைப்பு*]
**சிஞ்சா சமவெளி** ( **Sinja Valley**) நேபாள நாட்டின் மாநில எண் 6ல் சூம்லா மாவட்டத்தின், இமயமலையில் உள்ளது.

சிஞ்சா சமவெளியை, பண்டைய கச மல்லர்கள் 12 - 14 நூற்றாண்டு வரை ஆட்சி செலுத்தினர்.
காம்பிரிட்ஜ் பல்கலைக்கழகத்தின் தொல்லியல் துறை, சிஞ்சா சமவெளியில் நடத்திய அகழ்வாராய்ச்சியில், பல அரண்மனைகள், கோயில்கள் மற்றும் தொல் பொருட்கள் கண்டுபிடிக்கப்பட்டது.சிஞ்சா சமவெளி பாறைகளில் துவக்க கால நேபாளி மொழியில் எழுதப்பட்ட கல்வெட்டுகள் கிடைத்துள்ளது.

வரலாறு
------

14ம் நூற்றாண்டில் கச மல்ல இராச்சியம், இரண்டு தனி நாடுகளாக பிரிந்தது. கிபி 18ம் நூற்றாண்டில், ஷா வம்ச மன்னர் பிரிதிவி நாராயணன் ஷா நேபாள இராச்சியத்தை ஒன்றிணைக்கும் வரை, கச மல்ல நாடுகள் ஆட்சி செலுத்தியது. சிஞ்சா சமவெளியை நிறுவியவர் மன்னர் நாகராஜன் ஆவார்.

உலகப்பாரம்பரிய களமாக தரம் உயர்த்துதல்
-------------------------------------

30 சனவரி 2008ல் சிஞ்சா சமவெளியை பண்பாட்டு உலகப் பாரம்பரியக் களங்களில் ஒன்றாக அறிவிப்பதற்கு யுனெஸ்கோ நிறுவனத்தின் தற்காலிக பட்டியலில் உள்ளது.

அடிக்குறிப்புகள்
----------------

1. ↑  Sinja valley - UNESCO World Heritage Centre

மேற்கோள்கள்
-----------

Sinja valley - UNESCO World Heritage Centre Retrieved 2009-03-03.
**மன்மோகன் சிங் லிபரான்** (*Manmohan Singh Liberhan*)(பிறப்பு 11 நவம்பர் 1938) என்பவர் இந்தியாவின் ஆந்திரப் பிரதேச உயர் நீதிமன்றத்தின் ஓய்வு பெற்ற தலைமை நீதிபதி ஆவார். இவர் பாபர் மசூதி இடிப்பு தொடர்பான அறிக்கையைத் தயாரித்த லிபரான் ஆணையத்திற்கு 17 ஆண்டுகள் தலைமை தாங்கினார்.

கல்வி
-----

புகழ்பெற்ற வழக்கறிஞரான மறைந்த சௌதரி பக்தவார் சிங்கின் மகனான மன்மோகன் சிங் லிபரான், 1938ஆம் ஆண்டு நவம்பர் 11ஆம் தேதி சண்டிகரில் உள்ள ஓர் கிராமத்தில் பிறந்தார். அம்பாலா மற்றும் சண்டிகரில் படித்த பின்னர், அக்டோபர் 10, 1962 அன்று வழக்கறிஞராகப் பதிவு செய்து அம்பாலா மாவட்ட நீதிமன்றத்தில் வழக்காடத் தொடங்கினார். அம்பாலாவில் சொத்து, வருவாய், குற்றவியல் மற்றும் தொழிலாளர் சட்டம் குறித்து பயிற்சி பெற்ற பின்னர், 1964-ல் பஞ்சாப் மற்றும் அரியானா உயர் நீதிமன்றத்தில் வழக்கறிஞராகப் பணியாற்றினார். தற்பொழுது பணி ஒய்விற்கு பின்னர், இந்தியாவின் சண்டிகரில் வசித்து வருகிறார்.

நீதிபதி பணி
-----------

லிபரான் வட இந்திய மாநிலமான அரியானாவின் தலைமை வழக்கறிஞராக இருந்தார். பின்னர் பஞ்சாப் மற்றும் அரியானா உயர் நீதிமன்றத்தின் நிரந்தர நீதிபதியாகப் பதவி உயர்வு பெற்றார். லிபரான், அயோத்தி பாபர் மசூதி இடிப்பு விசாரணை ஆணையத்தின் தலைவராக அப்போதைய பிரதமர் பி. வி. நரசிம்ம ராவினால் நியமிக்கப்பட்டார். இந்த ஆணையத்தின் கருத்தின்படி, அயோத்தியில் திசம்பர் 6, 1992-ல் நடந்த நிகழ்வு "தன்னிச்சையாகத் திட்டமிடப்படாமல்" நடந்தது என்பதாகும்.

லிபரான், சென்னை உயர் நீதிமன்றத்தின் தலைமை நீதிபதியாக மாற்றப்பட்டார். சிறிது காலத்திற்குப் பிறகு, இவர் ஆந்திரப் பிரதேச உயர் நீதிமன்றத்திற்கு மாற்றப்பட்டார். வயது மூப்பின் காரணமாக இங்கிருந்து இவர் பணி ஓய்வு பெற்றார். பணி ஓய்விற்குபின்னரும், 2009ஆம் ஆண்டு வரை லிபரான் ஆணையத்தின் தலைவராகத் தனது பதவியைத் தொடர்ந்தார்.

மேலும் பார்க்கவும்
------------------

* லிபரான் ஆணையம்

மேற்கோள்கள்
-----------

1. ↑  "MSLJ". *tshc.gov.in*. 2021-11-27 அன்று பார்க்கப்பட்டது.
2. ↑  NDTV correspondent (23 November 2009). "What is the Liberhan Commission?". *NDTV India*. Archived from the original on 26 நவம்பர் 2009.. பார்த்த நாள்: 29 September 2010. NDTV correspondent (23 November 2009).. *NDTV India*. Archived from the original on 26 November 2009. Retrieved 29 September 2010.

வெளி இணைப்புகள்
---------------

* ஆந்திரப் பிரதேச உயர் நீதிமன்ற இணையதளத்தில் சுயவிவரம்
* லிபரான் அயோத்தி விசாரணை ஆணையத்தின் அறிக்கை - முழு உரை PDF வடிவத்தில் (126 MB)
	+ மாற்று இணைப்பு - முழு உரை PDF வடிவத்தில் (126 MB)
	[*தொடர்பிழந்த இணைப்பு*][ *<span title="Dead link tagged June 2017">நிரந்தர இறந்த இணைப்பு</span>* ]
**தசாங்கம்** என்பது மரபு வழித்தோன்றல்களின் பத்து அங்கங்களை குறிக்கும் பாடல் வகை. 

**கருணீகர்** புராணத்தில் காணப்படும் தசாங்கம் அத்ரி மாதவ முனிவரால் கி. மு. ஆறாம் நூற்றாண்டுகளுக்கு முன்னர் இயற்றப்பட்டது. கி. பி. இரண்டாம் நூற்றாண்டில் பாரிசநாதரால் சமஸ்கிருதம் மற்றும் தமிழில் மொழிபெயர்க்கப்பட்டதாகும். கி. பி. 1909 ஆம் ஆண்டில் திரு. அ. வரதநஞ்சயப்பிள்ளை அவர்களால் மறுபதிப்பு செய்யப்பட்ட கருணீகர் புராணத்தில் பக்கம் 247ல் காணப்படுகிறது. கருணீகர்க்கு உரிய மலை, ஆறு, நாடு, நகர், மாலை, குதிரை,கொடி, யானை, முரசு, கொடி, ஆணை முதலிய பத்து அங்கங்களை பாடலாக குறிப்பிடுகிறது. 

"கனகவரை கங்கை நதி காம்பீலி நாடுசீர் கண்டவோ தனபுரந்தார் வனசமர கதிவாசி வெள்ளானை வளரன்ன மருவுகொடி வேதமுரசந் தினதினமு நீடுசீர்க் கருணீக ராணைத் தசாங்கங் கொடுத்தன்பினாற் றனமதிக மகிழ்வாகி யூகியங் கத்துடன் றணியிற் வாழ்கவென்றார்" 

அதுபோல செங்குந்தர் மரபினர்ககுரிய தசாங்கங்களைக் கூறும் நூல் தசாங்கம் நூலாகும். இந்நூல் *சத்திய சந்தர்* என்பவரால் இயற்றப்பட்டது.

உள்ளடக்கம்
----------

இதில் மலை, ஆறு, நாடு, நகர், மாலை, குதிரை, யானை, முரசு, கொடி, செங்கோல் ஆகிய பத்துங் கூறப்படும். இவற்றில் செங்கோல் ஒழிய மற்றைய ஒன்பதும் இரண்டாகக் கூறப்படும் சிறப்பு கவனித்தக்கது. ஒன்று விண்ணரசுக்கும் மற்றொன்று மண்ணரசுக்குமாக அமைக்கப் பெற்றுள்ளன. இதனைச் 

|  |  |  |
| --- | --- | --- |
| "| செப்பு தசாங்கம் இருவகைப் பெற்றவர் செங்குந்தரே | "|

என்னும் அடி நன்கு விளக்கும். ஒவ்வொரு பாட்டுக்கும் ஒவ்வொரு பறவையை முன்னிலைப்படுத்திக் கூறப்படுஞ் சிறப்பு பெற்றுள்ளது.

உசாத்துணை
---------

* காஞ்சி சிறீ நாகலிங்க முனிவர் எழுதிய செங்குந்தர் பிரபந்தத் திரட்டு, 1926.
**தசையியல்** (*Myology*) என்பது தசைகளின் அமைப்பு, செயல்பாடு மற்றும் நோய்கள் பற்றி ஆய்வு செய்யும் ஓர் அறிவியல் பிரிவாகும்.  தசை அமைப்பில் எலும்புத் தசைகள், மென் தசைகள்
இதயத் தசைகள் என மூன்று வகை தசைகள் உள்ளன. எலும்புத் தசை உடலின் பாகங்களை நகர்த்த அல்லது நிலைநிறுத்துவதற்காகச் சுருங்குகிறது (எ.கா. மூட்டுகளில் வெளிப்படும் எலும்புகள்), மென் தசை மற்றும் இதயத் தசைகள் திரவங்கள் மற்றும் உட்கொண்ட பொருட்களின் ஓட்டத்தை தூண்டும், வெளியேற்றும் அல்லது கட்டுப்படுத்துகின்றன. 

மனித உடலில் எலும்பு மண்டலம் மற்றும் நரம்பு மண்டலத்துடன் இணைந்து தசை மண்டலமும் உடலசைவிற்கு உதவுகிறது. தசைகள் சுருங்கி விரியும் தன்மை கொண்டவை. அதனால் அவை உடல் அசைவிற்கு உதவுகின்றன. தசைகள் உடலை சரியான நிலையில் வைத்துக் கொள்ளவும், உடல் நிலைப்பாட்டைப் பாதுகாத்துக் கொள்ளவும் உதவுகின்றன.

மேற்கோள்கள்
-----------

1. ↑  Scali-Sheahan, Maura (2010). *Milady's Standard Professional Barbering* (5th ). Clifton Park, N.Y.: Cengage Learning. பக். 147. பன்னாட்டுத் தரப்புத்தக எண்:978-1435497153.

புற இணைப்புகள்
--------------

* British Myology Society
**தசைக்கட்டி** அல்லது **தசைத்திசுக்கட்டி** அல்லது **லையோமையோமா** (Leiomyoma) என்பது மழமழப்பான தசைகளில் தோன்றும் ஒரு வகை தீங்கற்ற கட்டி. மிகக் குறைவாகவே புற்றுநோயாக மாறக்கூடிய இந்தக் கட்டி உடலின் எந்தப் பாகத்திலும் தோன்றும். ஆயினும் பொதுவாக இக்கட்டி கருப்பை, இரைப்பை, உணவுக்குழாய், சிறுகுடல் உறுப்புகளில் தோன்றுகிறது. இது தீங்கிழைக்கும் புற்றுநோய்க் கட்டியான லையோமையோசார்க்கோமாவில் (Leiomyosarcoma) இருந்து வேறுபட்டது

கருப்பையில் தோன்றிய தசைக்கட்டி. புறப்பரப்பு இடதுபுறம்; வெட்டப்பட்ட பரப்பு வலதுபுறம்.
இந்தக் கட்டிகளில் ஒரு அரிதான வடிவம், கருப்பையில் மழமழப்பான தசை உயிரணுக்களிலும் கொழுப்பினித் திசுக்களிலும் ஏற்படும் தீங்கற்ற கட்டிகளான லையோமையோமாவாகும். வரியில்லாத் தசைகளில் தோன்றும் இந்த லையோமையோமாவை நார்க்கருப்பை என்பர். கருப்பை லையோமையோமாக்கள் சூலகத்தில் பிற நோய்களுடன் கண்டறியப்பட்டுள்ளன, அவற்றுள் சில கொழுப்புக் கழலைகளாகவும் வளர்ச்சியடைந்துள்ளன. இந்தக் கட்டிகள் ஓரிணை படிஉயிரிகள், அவற்றுள் 40% நேர்வுகளில் சீரான நிறப்புரி பிறட்சிகள் காணப்படுகின்றன.

மேற்கோள்கள்
-----------

1. ↑  மா.ஜே.ஃபிரடொிக் ஜோசப் (2007). *அறிவியல் களஞ்சியம்*. **பதினொன்று**. தஞ்சாவூா்: தமிழ்ப் பல்கலைக்கழகம். பக். 346.
2. ↑  Pedeutour, F.; Quade, B. J.; Sornberger, K.; Tallini, G.; Ligon, A. H.; Weremowicz, S.; Morton, C. C. (2000). "Dysregulation ofHMGIC in a uterine lipoleiomyoma with a complex rearrangement including chromosomes 7, 12, and 14". *Genes, Chromosomes and Cancer* **27** (2): 209–215. doi:10.1002/(SICI)1098-2264(200002)27:2<209::AID-GCC14>3.0.CO;2-U. பப்மெட்:10612811.
3. ↑  McDonald, A. G.; Cin, P. D.; Ganguly, A.; Campbell, S.; Imai, Y.; Rosenberg, A. E.; Oliva, E. (2011). "Liposarcoma Arising in Uterine Lipoleiomyoma". *The American Journal of Surgical Pathology* **35** (2): 221–227. doi:10.1097/PAS.0b013e31820414f7. பப்மெட்:21263242.
**நெய்தற் சாய்த்துய்த்த ஆவூர் கிழார்** சங்ககாலப் புலவர்களில் ஒருவர். இவரது ஒரே ஒரு பாடல் அகநானூறு 112 எண் கொண்ட பாடலாக உள்ளது.

ஆவூர் கிழார் என்னும் பெயர் கொண்ட வேறொரு புலவர் உள்ளமையால் இவர் வேறு ஆவூர் கிழார் என்பதைக் காட்ட இவருக்கு நெய்தல் சாய்த்து உய்த்த என்னும் அடைமொழி தரப்பட்டுள்ளது. இவரது தொகுக்கப்படாத பாடல் ஒன்றில் இவர் இவருக்குப் பெயருக்கு முன் உள்ள அடைமொழித் தொடரைப் பயன்படுத்தியுள்ளார் போலும்.

அகம் 112 சொல்லும் செய்தி
------------------------

### மணப்பரும் காமம்

மிளகுக்கொடி படர்ந்திருக்கும் சிலம்பில் மான்கூட்டம் பார்த்துக்கொண்டிருக்கும்போது தலைவன் தலைவன் தலைவியைப் புணர்ந்தான். இது தழுவத் தழுவத் தணியாத காமம். இது யாருக்கும் தெரியவில்லை. 

### பெண்கோள் ஒழுக்கம்

பெற்றோர் பெண்ணைக் கொள்வது பெண்கோள் ஒழுக்கம். முன்பே இருவருக்கும் இடையே உள்ள உறவை அறியாதவர்கள் போலப் பெண்ணைக் கேட்டுப் பெற இப்போது வந்துள்ளனர். இதனை எண்ணுத் தலைவி நாணம் கொள்கிறாள். 

#### அறநெறி

'கழியக் காதலர் ஆயினும் சான்றோர் பழியொடு வரூஉம் இன்பம் வெஃகார்'

காதலன் காதலியை இழுத்துக்கொண்டு ஓடிக் குடும்பம் நடத்தும் இன்பத்தைச் சான்றோர்கள் விரும்புவதில்லை. முறைப்படிப் பெண் கேட்டுத் திருமணம் செய்துகொள்வதையே சான்றோர் விரும்புவர்.

##### எண்கு

கரடிக்கூட்டம் புற்றிலுள்ள கறையானைக் கிண்டி உண்ணும் கொடிய வழியில் தலைவன் தலைவியை நாடி வந்தானாம்.

##### புலி குழுமும்

குட்டிப் போட்டிருக்கும் தன் பெண்புலி பசியால் வாடுவதை எண்ணி ஆண்புலி ஆண்யானையை வீழ்த்தியபின் தன் பெண்புலியை அழைக்கக் குழுமும் (முழங்கும்) வழியில் தலைவன் வருவது தலைவிக்குத் தீங்கு செய்வதாகுமாம்.
**சத்திரபதி சிவாஜி மகராஜ் வாஸ்து சங்கிரகாலயம்** என்பது இந்தியாவின் மகாராட்டிர மாநிலத்தின் தலைநகரான மும்பாயில் உள்ள ஒரு அருங்காட்சியகம் ஆகும். வேல்சு இளவரசர் இந்தியாவுக்கு வருகை தந்ததை நினைவுகூருமுகமாக இந்த அருங்காட்சியகம் அமைக்கப்பட்டது இதனால் இதனை **வேல்சு இளவரசர் அருங்காட்சியகம்** என முன்னர் அழைத்தனர். 1907 ஆம் ஆண்டில் அப்போதைய பம்பாய் அரசு இதற்கான கட்டிடத்தைக் கட்டுவதற்காக நிலமொன்றை அருங்காட்சியகக் குழுவுக்கு வழங்கியது. இன்று மகாத்மா காந்தி சாலை என அழைக்கப்படும் சாலையில் அமைந்திருந்த இவ்விடத்தில் கட்டிடமொன்றின் வடிவமைப்புக்காகப் போட்டியொன்று நடத்தப்பட்டது. இதன் முடிவில், ஜார்ஜ் விட்டெட் என்னும் கட்டிடக்கலைஞர், இக் கட்டிடத்தை வடிவமைப்பதாற்காக அமர்த்தப்பட்டார். 

இந்திய-சரசனியக் கட்டிடக்கலைப் பாணியில் அமைந்த இக் கட்டிடம், பல்வேறு பண்பாட்டு அம்சங்களின் ஒரு கலவையாகவும் உள்ளது. வரலாற்றுக்கு முந்தியகாலக் காட்சிப் பொருட்களுக்கான காட்சிக்கூடத்தின் பெரும்பகுதியில், 1922 ஆம் ஆண்டில் சர் ஜான் மார்சல் மேற்கொண்ட அகழ்வாய்வுகளின்போது பெறப்பட்ட பொருட்கள் உள்ளன. இந்திய சிற்றோவியக் காட்சிக்கூடத்தில், சுமார் 100 சிற்றோவியங்கள் உள்ளன. இதன் மூலம் இந்தியாவிலுள்ள மிகச் சிறந்த சிற்றோவியச் சேகரிப்புக்களில் ஒன்றாக இந்து விளங்குகிறது. இந்தக் காட்சிக்கூடத்தில் இந்தியாவில் சிற்றோவியக் கலையின் வளர்ச்சி தொடர்பான விளக்கங்களும் வைக்கப்பட்டுள்ளன.

இவற்றையும் பார்க்கவும்
----------------------

* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* பம்பாய்மியூசியம்.ஆர்க் இணையத்தளத்தில் பரணிடப்பட்டது 2009-06-26 at the வந்தவழி இயந்திரம்
**சிடானாய்டைட்டு** *(Stannoidite)* என்பது Cu6+Cu22+(Fe2+,Zn)3Sn2S12 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாமிரம், இரும்பு, கந்தகம், துத்தநாகம், வெள்ளீயம் ஆகிய தனிமங்கள் சேர்ந்துள்ள ஒரு சல்பைடு கனிமமாக இது தோன்றுகிறது. வெள்ளீயம் தனிமத்தைக் குறிக்கும் இலத்தின் மொழிச் சொல்லான சிடானம் என்பதையும் போன்ற என்பதைக் குறிக்கும் ஆய்டா என்ற சொல்லையும் சேர்த்து சிடானாய்டைட்டு என்ற பெயர் சூட்டப்பட்டுள்ளது. நீர்வெப்ப Cu-Sn படிவுகளில் பெரும்பாலும் சிடானாய்டைட்டு கனிமம் காணப்படுகிறது. 

1969 ஆம் ஆண்டு சப்பான் நாட்டில் இருக்கும் ஒன்சூ தீவில் ஒக்காயமா நிர்வாகப் பிரிவில் கொஞ்சோ சுரங்கத்தில் முதன் முதலாக சிடானாய்டைட்டு கண்டுபிடிக்கப்பட்டது.

மேற்கோள்கள்
-----------

1. 1 2  Stannoidite. Webmineral
2. 1 2 3  Stannoidite. Mindat.org
3. ↑  Kudoh Y. Takeuchi Y. (1976). "The superstructure of stannoidite". *Zeitschrift für Kristallographie – Crystalline Materials* **144** (1–6): 145. doi:10.1524/zkri.1976.144.16.145. Bibcode: 1976ZK....144..145K.

விக்கிமீடியா பொதுவகத்தில்,  
 ***சிடானாய்டைட்டு***   
என்பதின் ஊடகங்கள் உள்ளன.
**நெய்தற் கார்க்கியார்** சங்ககாலப் புலவர்களில் ஒருவர். நெய்தல் திணைப் பாடல்கள் இரண்டு இவர் பாடியனவாகச் சங்கநூல் தொகுப்பில் உள்ளன. 'நெய்தல்' என்னும் அடைமொழி இவரது பெயருக்கு தரப்பட்டுள்ளதன் காரணம் இதனால் புலனாகும்.

கார் என்பது கருமைநிறம் கொண்ட மழைமேகத்தைக் குறிக்கும். காரி என்னும் பெயர் மழைமேகம் போன்று உதவுபவன் என்னும் பொருளைத் தரும். காரி என்னும் ஆண்பால் பெயருக்கு இணையான பெண்பால் பெயர் கார்க்கி. இவர் கார்க்கியார்.

இவரது பாடல் சொல்லும் செய்தி
---------------------------

### குறுந்தொகை 55

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**குறுந்தொகை 55** |

தலைவி வாடியிருக்கிறாள். காரணம் வாடைக்காற்று வீசும் காலம் வந்துவிட்ட பிறகும் அவளது தலைவன் அவளைத் திருமணம் செய்துகொள்ளாததுதான். தலைவியை அடையத் தலைவன் வெளிப்புறத்தில் காத்திருந்தபோது தோழி இவ்வாறு சொல்லித் திருமணம் செய்துகொள்ளத் தலைவனை வற்புறுத்துகிறாள்.

#### மணிப்பூ

மணிப்பூ நெய்தல் நிலத்து உப்பங்கழியில் பூக்கும். வாடைக்காற்றுப் பட்டால் இது கூம்பிவடும்.

### குறுந்தொகை 212

தலைவன் தேரில் வருகிறான். தலைவி அதனைப் பார்த்து மகிழ்கிறாள். அவன் அவளோடு விளையாடுகிறான். பின்னர் அவன் தன் தேரில் ஏறி மீள்கிறான். அப்போது அவள் நாணம் கொள்கிறாள். (நாணம் புணர்ச்சிக்குப் பின் வந்தது)
**சிசுட்டமேடிக் பாட்டனி**(Systematic Botany) என்பது அமெரிக்க ஐக்கிய நாடுகளிலில் இருந்து வெளிவரும் அறிவியல் இதழ் ஆகும். இந்த அறிவியல் இதழ், மூன்று மாதத்திற்கு ஒருமுறை, குறிப்பாக தாவர வகைப்பாட்டியல் செய்திகளை மட்டும் வெளியிடுகிறது. அமெரிக்க தாவர வகைப்பாட்டியல் அறிஞர்களால் (American Society of Plant Taxonomists), பன்னடுக்கு சரிபார்ப்பு முறையில்(peer review) அலசி, தாவரவியல் வகைப்பாட்டுச் (systematic botany) செய்திகளை வெளியிடுகிறது. 'இதழ் மேற்கோளிடல் ஆய்வுகளின் படி'(Journal Citation Reports) , இந்த இதழ் 2010 ஆம் ஆண்டு 1.897 தாக்க மதிப்பினை(impact facto) ஏற்படுத்தியது.

தோற்றம்
-------

இந்த தாவர வகைப்பாட்டியல் ஆய்விதழானது, 1976 ஆம் ஆண்டின் இளவேனிற் காலத்தில், 'டியூக்' பல்கலைக்கழகத்தின் நிதி ஆதரவில் வில்லியம் லூயிசு கல்பர்சன் (William Louis Culberson) என்பவரை முதன்மை இதழாசியராக இருந்து, இந்த இதழ் தொடங்கப்பட்டது ஆகும். தற்போது இந்த இதழின் முதன்மை இதழாசிரியராக, பொய்சு மாநில பல்கலைக் கழகத்தின் யேம்சு எப். சுமித்(James F. Smith, Boise State University) பணி ஆற்றுகிறார்.

1980 ஆம் ஆண்டு முதல் ஒரே பொருள் பற்றிய ஆய்வு; தனிக்கட்டுரைப் (Systematic Botany Monographs) பதிப்புகளையும், இதே பன்னடுக்கு சரிபார்ப்பு முறையில், அமெரிக்க தாவர வகைப்பாட்டியல் அறிஞர் கூட்டுறவு வெளியிட்டு வருகிறது.

கட்டுரைச்சுருக்க உருவாக்கலும், உள்ளடக்க குறியிடலும்
---------------------------------------------------

இந்த ஆய்வு இதழ்களை, பல முன்னனி அறிவியல் தரவகங்கள் (Agricola (database), Agris (database), BioOne, PubMed, Scirus, Science Citation Index Expanded) உள்ளடக்க உரைகளாகவும், கட்டுரைச்சுருக்கங்களாகவும் (Abstracting and indexing) உருவாக்கிப் பேணுகின்றன. இவற்றை பல முன்னணி அனைத்துலகப் பல்கலைக் கழகங்கள், தங்கள் மாணவர்களின் ஆய்வுரைகளில் மேற்கோள்களாகவும், அறிவியல் நூலாசிரியர்களும் மேற்கோள்களாகவும் ஏற்கின்றனர்.

மேற்கோள்கள்
-----------

1. 1 2  "Systematic Botany". American Society of Plant Taxonomists. 2018-04-25 அன்று மூலம் பரணிடப்பட்டது. 16 சனவரி 2017 அன்று பார்க்கப்பட்டது.
2. ↑  "Systematic Botany". *2010 Journal Citation Reports*. Web of Science (Science ). Thomson Reuters. 2012.
3. ↑  "Front Matter". *Systematic Botany* **1** (1). 1976.
4. ↑  "History of Scholarly Societies: Systematic Botany Monographs". வாட்டர்லூ பல்கலைக் கழகம். 2012-03-11 அன்று மூலம் பரணிடப்பட்டது. 13 சனவரி 2017 அன்று பார்க்கப்பட்டது.

வெளியிணைப்புகள்
---------------

* அதிகாரப்பூர்வ இணையதளம்
* *Systematic Botany Monographs* பரணிடப்பட்டது 2014-02-22 at the வந்தவழி இயந்திரம்
இந்தியா-தமிழ்நாடு மாநிலம், புதுக்கோட்டை  மாவட்டத்தில் கீழப்பட்டி என்ற கிராமம்  அமைந்துள்ளது. 

கீழப்பட்டி ஒரு குக்கிராமம். இந்த குக்கிராமம் கொடும்பாலூர் ஊராட்சிக்கு உட்பட்டது. இந்த ஊர் உருவான காலத்திலிருந்து விவசாயம் முதற்கண் தொழிலாக கொண்டு விளங்கிகுகிறது. தற்பொழுது சுமார் 25 குடும்பங்களை கொண்டுள்ளது. இக்கிராமத்தில் விவசாய தொழிலை தொடர்ந்து சிறு வணிகம், ஆடு மாடு வளர்த்தல் போன்ற தொழிலையும் இங்குள்ளவர்கள் செய்து வருகின்றனர். கீழப்பட்டி சாலை வழியாக நன்கு உலகத்தோடு இணைந்துள்ளது. திருச்சி - மதுரை சாலையின் விராலிமலையிலிருந்து தெற்கே 6 கல் தொலைவில் காளப்பனூர் பிரிவுசாலையிலிருந்து கிழக்கு பகுதியில் 2 கல் தொலைவில் காளப்பனூரை அடுத்து கீழப்பட்டி அமைந்துள்ளது.

கீழப்பட்டியில் கிழக்கிப்பண்ணை குடி என்பதுதான் முதன் முதலாக தோன்றிய குடியாக கருதபடுகின்றது. கிழக்கே அமைந்த பண்ணை கிழக்கிபண்ணை என்றும் இவூருக்கு கீழப்பட்டி என பெயர்பெற காரணமென்றும் முதியோகளின் வாயிலாக அறியப்படுகின்றது. தற்பொழுது இக்கிராமம் வளர்ந்து வரும் அறிவியில் தொழில்நுட்பத்திற்கு இணையாக அனைவருக்கும் மின்சாரவசதி, தொலைபேசி, கம்பியில்லா கைபேசி, இணையதள வசதி, இரண்டு சக்கர மற்றும் அதிநவீன நான்கு சக்கர வாகன வசதிகளை பெற்றுள்ளது. இக்கிராமம் தன் விவசாய சேவையால் சட்ட வல்லுநர்கள், தொழில்நுட்ப பொறியியல் வல்லுநர்கள் மற்றும் நிபுணர்கள், ஆசிரிய பெருமக்கள், அரசு அலுவலர்கள் மற்றும் பல துறைகளின் தொழில்முனைவோர்களை உருவாக்கியுள்ளது.
**சத்தியேந்திரா குமாரசுவாமி** (*Satyendra Coomaraswamy*, 1920 – 15 சனவரி 1988) இலங்கையின் முன்னாள் முதல்-தரத் துடுப்பாட்ட வீரரும், இலங்கை அணியின் முன்னாள் தலைவரும் ஆவார்.

சத்தியேந்திரா செல்லப்பா குமாரசுவாமி, மங்கையர்க்கரசி ஆகியோருக்குப் பிறந்தவர். கொழும்பு றோயல் கல்லூரியில் கல்வி பயின்ற இவர் கல்லூரித் துடுப்பாட்ட அணியில் ரோயல்-தோமியன் போட்டிகளில் விளையாடினார். இடை-நிலை துடுப்பாட்ட வீரரான இவர் சுழல் திருப்பப் பந்து வீச்சாளரும் ஆவார். தமிழ் யூனியன் துடுப்பாட்டக் கழகத்திற்காக விளையாடினார். 1948 ஆம் ஆண்டில் இலங்கைத் துடுப்பாட்ட அணிக்காக முதற் தடவையாக விளையாடினார். ஆத்திரேலியா அணிக்கு எதிரான தனது முதலாவது போட்டியில் ஆர்வி, ஏமன்சு ஆகியோரை அடுத்தடுத்த பந்துகளில் ஆட்டமிழக்கச் செய்து மொத்தம் நான்கு இலக்குகளைக் கைப்பற்றினார்.

1948-49 இல் மேற்கிந்தியத் தீவுகளுக்கு எதிரான தொடர் போட்டியில், முதல் ஆட்டத்தில் 6, 35 ஓட்டங்களையும், இரண்டாவது ஆட்டத்தில் 57, 41 ஓட்டங்களையும் பெற்றார். 1949-50 இல் இலங்கை அணியில் பொதுநலவாய XI அணிக்கு எதிரான போட்டிகளில் விளையாடினார். 1950 இல் தமிழ் யூனியன் அணித் தலைவராக விளையாடினார்.

சத்தியேந்திரா குமாரசுவாமி இலண்டன் மேரிலிபோன் துடுப்பாட்ட அணியின் கௌரவ உறுப்பினராக இருந்தார். கொழும்பு ரோயல் கல்லூரியில் பல்கலைக்கழகங்களுக்கு அறிவியல் துறையில் தெரிவாகும் சிறந்த மாணவருக்கு இவரது நினைவாக விருது வழங்கப்படுகிறது.

மேற்கோள்கள்
-----------

1. 1 2 3 4 5 6  "Obituaries in 1988". ESPNcricinfo.. பார்த்த நாள்: 4 சூலை 2016.
2. ↑  "Royal-Thomian". குட்டன்பேர்க் திட்டம். 4 சூலை 2016 அன்று பார்க்கப்பட்டது.
3. ↑  "Special Prizes". கொழும்பு ரோயல் கல்லூரி. 2016-07-17 அன்று மூலம் பரணிடப்பட்டது. 4 சூலை 2016 அன்று பார்க்கப்பட்டது.
அணுவின் அடிப்படைத் துகள்களுக்கான சீர்மரபு ஒப்புரு (The Standard Model), இதில் கடைசி நிரலில் (நெடுக்கு வரிசையில்) புலம்மாறா போசான் (gauge boson) அல்லது காழ்ச்சு போசான் காட்டப்பட்டுள்ளது

| துகள் இயற்பியலின் சீர்மரபு ஒப்புரு |
| --- |
| ஐரோப்பிய அணு ஆய்வு நிறுவனத்தில் பெரிய ஆட்ரான் மோதுவி சுரங்கம். |
| பின்புலம்துகள் இயற்பியல்குவாண்டம் புலக் கொள்கை  புலம்மாறா கொள்கை  தற்செயலாய் ஒற்றியம் கலைதல் இகிசு இயக்கம்]] |
| உட்கூறுகள்வலிகுறை இடைவினை குவாண்டம் குரோமோவியக்கவியல் கபி-கோபா-மா அணி |
| செல்லுமைக் கட்டுப்பாடுகள்Strong CP problem  Hierarchy problem Neutrino oscillations |
| கொள்கயர்சியார்ச்சு சுதர்சன் **·**  இராபர்ட்டு மார்சாக்கு **·**  இரிச்சர்டு ஃவெய்ன்மன் **·**  மர்ரே கெல்-மன் **·**  சோயிச்சி சக்காட்டா **·**  செல்டன் கிளாழ்சோ **·**  கியார்கு சுவைகு **·**  இயோயிச்சி நாம்பு **·**  மூ-யங் ஃகான் **·**  நிக்கோலா கபிபோ **·**  இசுட்டிவன் வைன்பெர்கு **·**  அபுதுசு சலாம் **·**  மக்கோட்டோ கோபயாசி **·**  தொழ்சிகிடே மசுக்காவா **·**  கெரார்டு டு ஃகூப்டு **·**  மார்ட்டினசு வெல்ட்டுமன் **·**  இடேவிடு கிராசு **·**  Politzer **·**  Wilczek **·**  Riazuddin |
| * பா
* உ
* தொ
 |

**சீர்மரபு ஒப்புரு** (**Standard Model**) என்பது அணுத்துகள்கள் பற்றிய ஒரு கொள்கைக் கட்டுமான அமைப்பு. உலகில் நாம் அறிந்தவற்றுள் அடிப்படையாக இருக்கும் நான்கு "விசை"-களில் மூன்று விசைகளைப் பற்றியதை விளக்க உதவுவது இந்தச் சீர்மரபு ஒப்புரு. குறிப்பாக அணுத்துகள்கள், (1) மின்காந்த, (2) மெல்லியக்க, (3) வல்லியக்க "விசைகள்" ஆகியவற்றின் இடைவினைகளுக்கு உட்பட்டு அவற்றின் இயக்கத்தை விளக்குவது இந்த ஒப்புரு (மாடல்).

சீர்மரபு ஒப்புரு, புவியீர்ப்பு போன்ற பொருளீர்ப்பு விசை தவிர்த்த இருவேறு கொள்கைகளை ஒன்றிணைத்துக் காட்டும் ஒரு கொள்கை ஒப்புரு. அவ்விரு கொள்கைகள்:

* (1) வேறு வேறாகக் கருதப்பட்ட மின்காந்த விசையும் மென்விசையும் (அணுவுக்குள் இயங்கும் ஒருவிசை) ஆகிய இரண்டையும் ஒருங்கிணைத்த மின்மென் கொள்கை (electroweak theory),
* (2) குவாண்டம் குரொமோவியக்கவியல் (quantum chromodynamics) எனப்படும் அணுக்கருவிசையாகிய வலிய இடைவினை சார்ந்த இயக்கக்கொள்கை.

இருபதாம் நூற்றாண்டின் நடுப்பகுதியில் இருந்து வளர்த்தெடுக்கப்பட்டு, 1970-களில் குவார்க்குகளின் இருப்பை உறுதி செய்தபிறகு தற்போதுள்ள சீர்மரபு ஒப்புரு நிலைபெற்றது. அதன்பின் அடிகுவார்க்கு (1977), உச்சிக் குவார்க்கு (1995), டௌ நுண்நொதுமி (டௌ நியூட்ரினோ) (2000), இகிசு போசான் (2012) ஆகியவை கண்டுபிடிக்கப்பட்டபின், இந்த ஒப்புரு நம்பத்தகுந்தவாறு உறுதிசெய்யப்பட்டது. பல்வேறு விளைவுகளையும் இயக்கங்களையும் சரியாக இந்த ஒப்புரு விளக்குவதால் இதனை ஏற்புபெற்ற ஓர் ஒப்புருவாக அறிவியலாளர்கள் கருதுகின்றனர்.

சீர்மரபு ஒப்புரு குவார்க்குகளுக்கும் மென்மிகளுக்கும் இடையே நிகழும் வினைகளைத் துல்லியமாக விளக்கிக்காட்டுகின்றது. என்றாலும் 
குவார்க்குகள் மென்மிகள் இவற்றின் நிறைகளின் அளவுகளைப் பற்றி முற்கூற இயலுவதில்லை. மேலும் இந்த சீர்மரபு ஒப்புரு புதிதாக அறியப்பட்டுள்ள கரும்பொருள் (dark matter) என்பதைப் பற்றிய இயற்பியல் எதையும் விளக்காததால், முழுமை பெற்ற, எல்லாவற்றையும் விளக்கும் ஒரு கொள்கையாகக் கொள்ள இயலாது.
2006இல் பவல் நெத்வெட் தற்கால காற்பந்து சீருடையை அணிந்துள்ளார்
சங்கக் காற்பந்தில், மற்ற விளையாட்டுக்களைப் போலவே, **சீருடை** என்பது விளையாட்டாளர்கள் அணிகின்ற சீர்தர உடைகளையும் உபகரணங்களையும் குறிக்கும். இதனை ஆங்கிலத்தில் **கிட்** ("kit"), **இசுட்ரிப்** ("strip") எனக் குறிப்பிடுகின்றனர். காற்பந்தாட்டச் சட்டங்கள் ஓர் விளையாட்டாளர் அணிந்திருக்க வேண்டிய குறைந்த பட்ச உடைகளைக் குறிப்பிடுகிறது. மேலும் விளையாட்டாளருக்கும் பிற பங்கேற்பாளருக்கும் எவ்வித ஆபத்தும் விளைவிக்கக் கூடிய எதனையும் தரிப்பதை தடை செய்கிறது. காற்பந்துப் போட்டி நடத்தும் அமைப்புக்கள் இவற்றைத் தவிர கூடுதலாக சட்டைகளில் காட்சிப்படுத்தப்படும் வணிகச் சின்னங்கள், அவற்றின் அளவுகள் ஆகியவற்றை வரையறுக்கலாம். மேலும் ஆட்டத்தில் இறங்கும் இரு அணிகளின் சீருடை வண்ணங்களும் ஒன்றாக அல்லது ஒத்து இருந்தால் வெளியூரிலிருந்து வந்து ஆடும் அணி வேறு வண்ண உடைகளை அணிவது கட்டாயமாகும்.

காற்பந்து வீரர்கள் பொதுவாக தங்கள் சட்டையின் பின்புறத்தில் தங்களை அடையாளப்படுத்தும் எண்களை அணிவது வழக்கமாக உள்ளது. துவக்கத்தில் அணி உறுப்பினர்கள் 1 முதல் 11 வரையான, கிட்டத்தட்ட தங்களின் விளையாடும் இடத்தைப் பொறுத்து, எண்களை மட்டுமே அணிந்து வந்தனர். இது பின்னர் ஒரு குழுவின் அங்கத்தினர்களுக்கு ஓர் பருவம் முழுமையும் ஒரே எண் வழங்கப்படும் முறைக்கு மாறியது. தொழில்முறை கழகங்கள் தங்கள் விளையாட்டாளரின் சட்டையில் அவரது பெயரை (அல்லது செல்லப் பெயரை) எண்ணிற்கு மேலாக (மிகச் சிறிய நேரங்களில் கீழாக) காட்சிப்படுத்துகின்றனர்.

ஆரம்ப காலங்களிலிருந்து காற்பந்து சீருடைகள் மிகவும் பரிணாம வளர்ச்சி அடைந்துள்ளன. தடித்த பருத்திச் சட்டைகள், முழங்கால் காற்சராய்கள், கனமான, நெகிழ்வில்லாத, தோல் மூடுகாலணிகளையும் பயன்படுத்திய காலகட்டத்திலிருந்து உடைத் தொழில்நுட்ப மற்றும் அச்சிடல் மேம்படுத்தல்களால் மெல்லிய செயற்கை இழைகளாலான வண்ணமிகு சட்டைகள், உடலியக்கத்திற்கு தடை செய்யாத வடிவமைப்புகள், குறைவான நீளம் கொண்ட காற்சட்டைகள், இலகுவான மிருதுவான காலணிகள் என இருபதாம் நூற்றாண்டில் முன்னேறியுள்ளது. 20ஆம் நூற்றாண்டில் விளம்பர முறைமைத் தழுவலால் புரவலர்களின் வணிகச் சின்னங்கள் சட்டைகளில் தோன்றத் துவங்கின. தொழில்முறைக் கழகங்கள் விளையாட்டு வீரர்களின் உடைகளின் நகல்களை இரசிகர்களுக்கு விற்று குறிப்பிடத்தக்க வருமானத்தை ஈட்ட முடிந்தது.

சீருடை உபகரணங்கள்
-----------------

* முழங்கால் காப்புகள் காற்பந்துச் சட்டங்களின்படி கட்டாயமான ஒன்றாகும்.முழங்கால் காப்புகள் காற்பந்துச் சட்டங்களின்படி கட்டாயமான ஒன்றாகும்.
* 2006-07 பருவத்தில் மார்சே ஒலிம்பிக் கழகம் பயன்படுத்திய தாயக சட்டை2006-07 பருவத்தில் மார்சே ஒலிம்பிக் கழகம் பயன்படுத்திய தாயக சட்டை
* தற்கால தரை மூடுகாலணிகள், வலிய செயற்கை தரையிலும் மணலிலும் பயன்படுத்துமாறு வடிவமைக்கப்பட்டுள்ளன.தற்கால *தரை மூடுகாலணிகள்*, வலிய செயற்கை தரையிலும் மணலிலும் பயன்படுத்துமாறு வடிவமைக்கப்பட்டுள்ளன.
* பல்வேறு வகையான பந்துகாப்பாளர் கையுறைகள்பல்வேறு வகையான பந்துகாப்பாளர் கையுறைகள்

வெளி இணைப்புகள்
---------------

* Latest Football Kits News பரணிடப்பட்டது 2016-04-20 at the வந்தவழி இயந்திரம்
* Graphical history of English and Scottish football kits
* Goalkeeper Gloves – illustrated history பரணிடப்பட்டது 2010-06-18 at the வந்தவழி இயந்திரம்
* Photographic history of football shirts from all over the world
**உள்நுழைவு அனுமதிச் சீட்டு** (**Inner Line Permit** ( **ILP**) இந்தியக் குடிமக்கள், இந்தியவில் பாதுகாக்கப்பட்ட வடகிழக்கு மாநிலங்களில் குறிப்பாக நாகலாந்து, மணிப்பூர், மிசோரம் போன்ற மாநிலங்களில் சுற்றுலா மற்றும் வேலை காரணமாக செல்பவர்களுக்கு அந்தந்த மாநில அரசுகளின் எல்லைச் சோதனைச் சாவடிகளில் மற்றும் விமான நிலையங்களில் மாநிலத்தில் உள்நுழைவதற்கு அனுமதிச் சீட்டு வழங்குவர். இதன் அனுமதிக் காலம் ஏழு நாட்கள் வரை இருக்கும். தேவைப்பட்டால் 15 நாட்கள் வரை நீட்டிப்பர். இந்த அனுமதிச் சீட்டு லடாக் பகுதிகளுக்குப் பயணிக்கும், லடாக்கியர் அல்லாத அனைத்து மாநில இந்தியர்களுக்கும் பொருந்தும்.

வெளிநாட்டுச் சுற்றுலாப் பயணிகள், வடகிழக்கு மாநிலங்கள் அல்லது லடாக் போன்ற பாதுகாக்கப்பட்ட பகுதிகளுக்கு சுற்றுலா செல்வதற்கு இந்திய அரசின் உள்நுழைவு அனுமதிச் சீட்டு பெறவேண்டும். வடகிழக்கு மாநிலங்களில் குறுகிய காலச் சுற்றுலாச் செல்வோருக்கும், அப்போது நீண்டகாலம் தங்கி பணிபுரிபவர்களுக்கும் இரண்டு வகையான நுழைவுச் சீட்டுக்கள் வழங்கப்படுகிறது.

உள்நுழைவுச் சீட்டு பெற்றுச் செல்ல வேண்டிய மாநிலங்கள்
----------------------------------------------------

* அருணாச்சலப் பிரதேசம் — அருணாச்சலச் பிரதேச மாநில அரசின் அரசியல் பிரிவின் செயலாளர்
* மிசோரம் — மிசோரம் மாநில அரசு
* நாகாலாந்து — நாகலாந்து மாநில அரசு
* மணிப்பூர் — மணிப்பூர் மாநில அரசு

* லே மாவட்டம், லடாக்

பின்னணி
-------

பிரித்தானிய இந்திய ஆட்சியில், 1873-இல் தற்போதைய வடகிழக்கு மாநிலங்கள் மிகவும் பாதுகாக்கப்பட்ட பகுதியாக விளங்கியது. எனவே அப்பகுதிகளுக்கு சுற்றுலாச் செல்லும் பிற மாநிலங்களின் இந்தியக் குடிமக்களுக்கு குறிப்பிட்ட காலத்திற்கு அரசின் நுழைவுச் சீட்டு வழங்கப்பட்டது

இதனையும் காண்க
--------------

மேற்கோள்கள்
-----------

1. ↑  "Inner Line Permit (ILP) System - General Knowledge Today".
2. ↑  *Website of Lower Dibang Valley State of Arunachal Pradesh*,://roing.nic.in/permit.htm
3. ↑  *Entry procedure, State of Arunachal Pradesh*,  பரணிடப்பட்டது 2009-09-07 at the வந்தவழி இயந்திரம்
4. ↑  "காப்பகப்படுத்தப்பட்ட நகல்". 2014-11-29 அன்று மூலம் பரணிடப்பட்டது. 2020-01-04 அன்று பார்க்கப்பட்டது.
5. ↑
6. ↑  *Entry procedure, State of Mizoram*,
7. ↑  "காப்பகப்படுத்தப்பட்ட நகல்". 2017-09-06 அன்று மூலம் பரணிடப்பட்டது. 2020-01-04 அன்று பார்க்கப்பட்டது.
8. ↑  "காப்பகப்படுத்தப்பட்ட நகல்". 2019-01-03 அன்று மூலம் பரணிடப்பட்டது. 2020-01-04 அன்று பார்க்கப்பட்டது.
9. ↑
10. ↑  "Ladakh Inner Line Permit (ILP) Implemented Again". 19 April 2017.
11. ↑  "Massive rally in Shillong backs ILP - Thousands gather at students' field to support cause". *www.telegraphindia.com*.
12. ↑
13. ↑

வெளி இணப்புகள்
--------------

* ILP info before you travel
* How to obtain Inner Line Permit for Ladakh
* Apply for Inner Line Permit for Arunachal Pradesh
* Apply for Inner Line Permit for Mizoram
* Apply for Inner Line Permit for Nagaland
பவுலா ஆக்கின்சு
**பவுலா ஆக்கின்சு** (Paula Hawkins, பிறப்பு: 26 ஆகத்து 1972) என்பவர் ஆங்கிலப் பெண் எழுத்தாளர், மற்றும் புதின ஆசிரியர் ஆவார். சிம்பாப்வே நாட்டில் பிறந்த பிரிட்டிசுகாரர்.

தத்துவம், பொருளாதாரம், அரசியல் ஆகியவற்றை ஆக்சுபோர்டு பல்கலைக் கழகத்தில் பயின்றார். டைம்ஸ் பத்திரிகையில் பணியில் சேர்ந்தார். தனி இதழாளராக சில இதழ்களில் எழுதினார். பெண்களுக்கு நிதி அறிவுரைகள் வழங்கி ஒரு நூலை எழுதினார்.

2009 ஆம் ஆண்டில் ஆக்கின்சு காதல், நகைச்சுவை நிரம்பிய புதினங்களை ஆமி சில்வர் என்னும் புனை பெயரில் எழுதத் தொடங்கினார்.

2015 ஆம் ஆண்டில் **தி கேர்ல் ஆன் தி டிரெயின்** என்ற பெயரில் உளவியல் சார்ந்த, திகில் நிறைந்த கதையை எழுதிப் புகழ் பெற்றார். இந்தப் புதினத்தை திரைப்படமாக உருவாக்கி 2016 இல் வெளியிட்டனர். வீட்டில் வன்முறைகள், மதுவின் கேடுகள், போதைப் பொருள்களின் தீய விளைவுகள் பற்றிய கதை இது.
பவுலா ஆக்கின்சு **இண்டு தி வாட்டர்** என்ற இரண்டாம் புதினமும் எழுதியுள்ளார்.

மேற்கோள்
--------

1. 1 2  Alter, Alexandra (30 January 2015). "Welcoming the Dark Twist in Her Career". *New York Times*.. பார்த்த நாள்: 17 July 2015.
2. ↑  Saner, Emine (21 April 2015). "The Girl on the Train: how Paula Hawkins wrote ‘the new Gone Girl’". *The Guardian*.. பார்த்த நாள்: 17 July 2015.
|  |
| --- |
| இக்கட்டுரை பின்வரும் தலைப்பிலான தொடர்களில் ஒன்று: 
**நூல் வடிவமைப்பு** |
| * பொதுவான பக்க அமைவு மற்றும் அச்சுக்கோர்வைத் தெரிவுகள்
* முன் அட்டை, பின் அட்டை
* அந்தலைத்தாள்கள்
* முன் பகுதி
	+ குறைத் தலைப்பு
	+ முன்படப்பக்கம்
	+ தலைப்புப் பக்கம்
	+ பதிப்பு அறிவித்தல்
	+ காணிக்கை
	+ உள்ளடக்க அட்டவணை
	+ படிமங்கள் பட்டியல்
	+ அட்டவணைகள் பட்டியல்
	+ அணிந்துரை
	+ முன்னுரை
	+ நன்றியுரை
	+ அறிமுகம்
	+ நூன்முகம்
* உடல் பகுதி:
	+ அத்தியாயம்
	+ பிரிவுகள்
* பின் பகுதி
	+ பின்னுரை
	+ முடிவுரை
	+ பிற்குறிப்பு
	+ பின்னிணைப்புக்கள்
	+ சொல் விளக்கம்
	+ நூற்பட்டியல்
	+ சுட்டி
	+ பிழை திருத்தம்
	+ முடிப்பு
 |

**உள்ளடக்க அட்டவணை** என்பது, ஒரு நூலின் அல்லது பிற ஆவணங்களின் பகுதிகளை அவை அந்த நூலில் அல்லது ஆவணத்தில் காணப்படும் ஒழுங்கில் காட்டும் ஒரு பட்டியல் ஆகும். இது சில வேளைகளில் வெறுமனே "உள்ளடக்கம்" என்றும் அழைக்கப்படுவது உண்டு. நூலின் உள் அமைப்பைப் பொறுத்தும், அதன் நீளத்தைப் பொறுத்தும் உள்ளடக்கம் பல மட்டங்களிலுள்ள தலைப்புக்களைப் பட்டியல் இடுவது உண்டு. 

அத்தியாயங்கள் மட்டத்தில் மட்டும் பட்டியல் இடப்பட்டிருக்கும் உள்ளடக்கப் பக்கம் ஒன்று.
உள்ளடக்கம் நீளம் குறைவாக இருக்கவேண்டின் அத்தியாயங்களின் தலைப்புக்களை அதாவது முதல் மட்டத் தலைப்புக்களை மட்டும் பட்டியல் இடலாம். அத்தியாயம் ஒவ்வொன்றும் நீளமாக இருந்து அது பல பிரிவுகளைக் கொண்டிருப்பின் இந்த இரண்டாம் மட்டத் தலைப்புக்களையும் உள்ளடக்கத்தில் பட்டியல் இடுவது நூலில் என்னென்ன விடயங்கள் கையாளப்பட்டு உள்ளன என்பதை அறிந்து கொள்வதற்கு இலகுவாக இருக்கும். பிரிவுகளுக்கும் பல துணைப் பிரிவுகள் இருந்து அவையும் முக்கியத்துவம் வாய்ந்தவையாக இருப்பின் அவற்றையும் பட்டியலில் சேர்த்துக்கொள்வது உண்டு. எனினும், உள்ளடக்கங்கள் நீளமாக இருப்பது வசதியாக இருக்காது. இதனால், பல அத்தியாயங்கள், பிரிவுகள், துணைப்பிரிவுகள் என்பவற்றைக் கொண்ட நூல்கள், ஆவணங்கள் முதலியவற்றில் உள்ளடக்கத்தின் நீளத்தைக் குறைப்பதற்காக, ஒரு மட்டத் தலைப்புக்களைப் பட்டியல் இடுவதோடு நிறுத்திக் கொள்வது உண்டு.

தகவல்களைத் தெரிந்து கொள்வதை இலகு ஆக்குவதற்காகச் சில எழுத்துமுறைக் கையேடுகள் உள்ளடக்கம் மூன்று பக்க நீளத்துக்குக் குறைவாக இருப்பது நல்லது எனப் பரிந்துரை செய்கின்றன.

அமைவிடம்
--------

இரண்டு மட்டத் தலைப்புக்களைப் பட்டியலிடும் உள்ளடக்கம். ஒரு மட்டத்துக்கு மட்டுமே பக்கங்கள் குறிப்பிடப்பட்டிருக்கின்றன.
நூல்களில், உள்ளடக்கம் பொதுவாக, குறைத் தலைப்புப் பக்கம், முன்படப்பக்கம், தலைப்புப் பக்கம், பதிப்பு அறிவிப்பு உரித்தாக்கம், அணிந்துரை, என்பவற்றுக்குப் பின்னர் வைக்கப்படுகின்றது. படிமங்கள், அட்டவணைகள் ஆகியவற்றின் பட்டியல்கள், முன்னுரை போன்றவை இதன் பின்னர் வைக்கப்படுகின்றன.

அமைப்பு
-------

அச்சிடப்படும் நூல்களின் உள்ளடக்கத்தில் பட்டியல் இடப்பட்டுள்ள தலைப்புகளுக்கு எதிரில், அத் தலைப்புக்கள் தொடங்கும் பக்க எண்கள் குறிப்பிடப்படும். இணைய வழி நூல்களில், பக்கங்கள் குறிப்பிடப்படுவதற்குப் பதிலாக அத்தலைப்புக்களில் இருந்து உரிய இடத்துக்கு இணைப்புகள் கொடுக்கப்படுகின்றன.
**சீர்காழி நாகேஸ்வரமுடையார் கோயில்** தமிழ்நாட்டில் நாகபட்டினம் மாவட்டம், சீர்காழி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நாகேஸ்வரமுடையார், பொன்னாகவள்ளி சன்னதிகளும், பாலவிநாயகர், பாலமுருகன், குருபகவான், வள்ளி, தெய்வாணை, சுப்ரமணியர், ராகு, அபிமுகேஸ்வரர், கேது, பைரவர் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் நவராத்திரி முக்கிய திருவிழாவாக நடைபெறுகிறது. ஐப்பசி, மாசி, சித்திரை மாதம் அன்னாபிஷேகம், மகாசிவராத்திரி, சித்திரை வருடபிறப்பு திருவிழாக்களாக நடைபெறுகின்றன.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சீர் சரவகைக் காட்டி** (Uniform Type Identifier (UTI)) என்பது, ஆப்பிள் நிறுவனத்தால் வழங்கப்பட்ட மென்பொருள் மீது பயன்படும் உரைச்சரம் (text string) ஆகும். இச்சரமானது மென்பொருளின் வகுப்பு / பிரிவு அல்லது உருப்படியை, தனித்துவமாக அடையாளங்காட்டப் பயன்படுகிறது. கணியச் செயற்பாடுகளான, கணிய முறைமை இலக்குகள், ஆவணங்கள் அல்லது படக்கோப்பு வகைகள், கோப்புரைகள், செயற்பொதிகள், தரப்பிரிப்புத் தரவு, தரவிலிருந்து பிரித்த துண்டுத்தரவுகள், நிகழ்படத் தரவு போன்றவைகளுக்கு உகந்த, ஆப்பிள் அல்லாத நிறுவன மென்பொருள்களின் சீர் சரவகைக் காட்டிகளை ஏற்று, செயற்படவல்ல ஒத்திசைவை, ஆப்பிளின் சீர் சரவகைக் காட்டிகள்(UTIs) தருகிறது. இந்த வசதியை, மாக் கணினி பதிப்பு 10.4 என்பதில் காணலாம். இந்த சீர் சரவகைக் காட்டிகள், எதிர் ஆட்கள பெயரிடல் குறியீட்டுமுறையைப் (Reverse domain name notation) பயன்படுத்திக் கொள்கிறது.

ஆப்பிளின் அடுக்கதிகாரம்
-----------------------

கீழ்கண்டவை மிகவும் அடிப்படையான சீர சரவகைக் காட்டிகள் ஆகும்.

| காட்டிகள் | உறுதியானவை | குறிப்பு |
| --- | --- | --- |
| public.item |  | இருப்பு அடுக்கதிகாரத்தினுள்ளான அடிவகுப்பு |
| public.content |  | அனைத்துக் கோப்பு உள்ளடங்களுக்கான அடிவகுப்பு |
| public.data | public.item | அனைத்துக் கோப்புகள், ஒட்டுப்பலகை போன்றவகைகளுக்கான அடிவகுப்பு |
| public.image | public.data, public.content | அனைத்துப் படங்களுக்கான அடிவகுப்பு |

பிற கோப்புவகைக் காட்டிகளையும் கூட, ஆப்பிளின் சீர் சரவகைக் காட்டிகள் அடையாளங்காட்டுகிறது.

| காட்டிகள் | உறுதியானவை | குறிப்பு |
| --- | --- | --- |
| public.filename-extension | public.case-insensitive-text | கோப்பு நீட்சி |
| public.mime-type | public.case-insensitive-text | பல்வகை இணைய அஞ்சல் நீட்சி |
| com.apple.ostype | public.text | Four-character code (type OSType) |
| com.apple.nspboard-type | public.text | NSPasteboard type |

மேற்கோள்கள்
-----------

1. ↑  "Uniform Type Identifiers Overview". *Guides and Sample Code*. ஆப்பிள் நிறுவனம். October 29, 2007. September 12, 2016 அன்று பார்க்கப்பட்டது.
சீரொளியின் மூலம் பொருட்களை வெட்டும் தொழில்நுட்பம்
வடிவமைப்பு மென்பொருள் மூலம் வரையப்பட்ட பகுதியின் வரைபடம் (மேல்). உண்மையான உலோகப்பகுதியின் படிமம் (கீழ்).
சீரொளியின் மூலம் பொருட்களை வெட்டும் தொழில்நுட்பம் **சீரொளி வெட்டு** (*Laser cutting*) ஆகும். இது பொதுவாக தொழில்துறை உற்பத்திப் பயன்பாடுகளில் பயன்படுத்தப்படுகிறது. ஆனால் தற்போது பள்ளிகளில், சிறு தொழில்களில், மற்றும் பொழுதுபோக்காகவும் இதை பயன்படுத்த தொடங்கியுள்ளனர். மூலத்திலிருந்து (source) வெளிவரும் உயர் சக்தி சீரொளியை கணினியின் உதவியுடன் இயக்குவதன் மூலம் பொருள்கள் வெட்டப்படுகிறது. தொழில்துறை சீரொளி வெட்டிகள் தட்டையான தாள் பொருள்களை வெட்டப் பயன்படுத்தப்படுகின்றன, மேலும் இரும்பு தூண்கள் மற்றும் குழாய்களை வெட்டவும் உதவுகிறது.

வரலாறு
------

1965 ஆம் ஆண்டு, முதல் உற்பத்தி லேசர் வெட்டும் இயந்திரம் வைர அச்சில் ஓட்டைகள் போட பயன்படுத்தப்பட்டது. இந்த இயந்திரம் மேற்கத்திய மின் பொறியியல் ஆராய்ச்சி மையத்தால் உருவாக்கப்பட்டது. 1970 களின் தொடக்கத்தில், இந்த தொழில்நுட்பம் விண்வெளி பயன்பாடுகளுக்கான டைட்டானியத்தை வெட்ட பயன்படுத்தப்பட்டது. அதே நேரத்தில், CO2 சீரொளிகள் உலோகம் அல்லாத பொருள்களை வெட்ட பயன்படுத்தப்பட்டது.